Augustus | 2018 | rondomtaliedraai
Posted on Augustus 24, 2018 by rondomtaliedraai
Eish, Oom Paul se verjaarsdag is nog ver, maar hier is die somers warm en die wind waai … dis stof, en stof, en nog meer stof. Dit help seker nie om te wens dit moet reën nie, want dis nog heeltemal te vroeg.
Dankie vir die inloer/deelneem. Ek laat doen binnekort my ander oog en sal daarna weer begin blogs lees. Dis 'n gemis in my lewe. Hoop jy het 'n lekker naweek en onthou om te glimlag.
Posted on Augustus 19, 2018 by rondomtaliedraai
Dat ouer mense met nuwe elektronies ware sukkel kan ek verstaan, en selfs die ongeduld van hulle kinders is verstaanbaar, veral as hulle dit vir die honderdste keer moet verduidelik. 'n Klippie in my skoen is egter dat sommige mense net nooit leer nie. Dis mos te maklik as iemand anders dit vir jou doen. Ek het egter nou my voet neergesit oor enigiets wat met geld te doen het. Ek het persoonlik al 'n hele paar rand verloor omdat mense nie hulle verskaffer ken nie en ek dan geld vir een of ander vreemde siel stuur. Verder as mens 'n fout maak, is jy diep in die moeilikheid. As jou kinders vir jou bitcoins wil koop, sal ek op my tande kners, maar ek lig nie 'n vinger om te help nie. Eish… my bloed word yskoud!
Dankie vir die inloer. Ek hoop daar is iets vir jou wenslysie maar dat jy ook sal glimlag.
Posted on Augustus 5, 2018 by rondomtaliedraai
Alles draai in die laaste tyd om geld. Skielik kan mens nie meer jou blog outomaties op FB plaas nie. Ek wonder of die ernstige bloggers wat vir WordPress betaal dit wel kan doen? Tydskrifte en koerante gebruik sensasie om meer te verkoop, terwyl Politici die son, maan en sterre belowe, terwyl hulle ons belasting geld gebruik vir nie-noodsaaklike goed nie. Sondag Kopies is egter in 'n ander klas, want hier kan jy koop sonder geld en word daar gepoog om darem 'n glimlag te ontlok.
Dankie vir die inloer. Ek hoop jy het 'n heerlike week en dat jy ten minste sal glimlag en ietsie op jou wenslysie sal sit.